Prema informacijama očevidaca koji su ih razmjenjivali na društvenim mrežama, večeras se u novoj luci Gaženica dogodila pomorska nezgoda do koje je došlo sudarom dvaju Jadrolinijinih trajekta SIS i Juraj Dalmatinac, piše zadarski.hr.

Čini se da na sreću nije bilo ozljeđenih, dok je materijalna šteta nastala.

Kako neslužbeno doznajemo, trajektu SIS su pri isplovljavanju iz Gaženice otkazali motori te se nastavio kretati prema trajektu Juraj Dalmatinac koji je bio privezan.

SIS je pri udaru u trajekt svojom rampom probio oplatu na Jurju Dalmatincu. Trajekti su odvojeni, a putnici nisu ozlijeđeni, već su drugim brodom prebačeni na odredište.

Nitko se od službenih institucija, Službe 112, Ministarstva pomorstva, Lučke kapetanije i drugih nije večeras oglasio o havariji trajekata u zadarskoj luci.

Više će se informacija moći saznati nakon očevida.

Fotografije s mjesta događaja pogledajte u galeriji.